**ΠΑΡΑΡΤΗΜΑ I**

**Σύστημα πληροφόρησης για την Εσωτερική Αγορά**

**Internal Market Information System (IMI)**

Η Ευρωπαϊκή Επιτροπή, προκειμένου να βελτιώσει τη λειτουργία της Εσωτερικής Αγοράς μέσω της διευκόλυνσης της συνεργασίας και της αμοιβαίας βοήθειας μεταξύ των κρατών μελών, έχει αναπτύξει ένα ηλεκτρονικό εργαλείο/ σύστημα ανταλλαγής πληροφοριών, το Σύστημα πληροφόρησης για την Εσωτερική Αγορά (Internal Market Information System - IMI). Το ΙΜΙ αποτελεί Ευρωπαϊκό Κανονισμό – Κανονισμό (ΕΕ) 1024/2012 και μπορεί να χρησιμοποιηθεί για τη διοικητική συνεργασία σε τομείς που καταγράφονται σε Παράρτημα στον Κανονισμό ΙΜΙ καθώς επίσης και για πιλοτικά έργα. Οι πληροφορίες ανταλλάσσονται με δομημένο τρόπο, ακολουθώντας διαδικασίες και ροές πληροφοριών που ετοιμάστηκαν εκ των προτέρων και, σε πολλές περιπτώσεις, πάνω στη βάση προ-κατασκευασμένων ερωτήσεων και απαντήσεων.

Η Αρμόδια Αρχή ενός κράτους μέλους που δέχεται αιτήματα για εγγραφή στο μητρώο της από επαγγελματίες και πάροχους υπηρεσιών που είναι εγγεγραμμένοι σε αντίστοιχες Αρχές άλλων κρατών μελών, μπορεί μέσω του συστήματος να εντοπίσει τις αντίστοιχες Αρχές και, μέσω των τυποποιημένων ερωτημάτων που παρέχει το σύστημα, να συλλέξει πληροφορίες που αφορούν τους αιτητές, οι οποίες είναι σχετικές με το αντικείμενο των αιτήσεων τους.

Το σύστημα ΙΜΙ περιλαμβάνει, μεταξύ άλλων, «μηχανισμό προειδοποίησης» που παρέχει στις αρμόδιες αρχές τη δυνατότητα να ενημερώνουν τις αρχές άλλων κρατών μελών για κάθε δραστηριότητα παροχής υπηρεσιών που θα μπορούσε να προκαλέσει σημαντική βλάβη στην υγεία ή την ασφάλεια των προσώπων ή στο περιβάλλον όπως επίσης γνωστοποιήσεις σχετικά με επιβολή ποινών (πειθαρχικών ή/και ποινικών) σε επαγγελματίες

Οι Συντονιστές του Συστήματος ΙΜΙ ενδέχεται επίσης να ενεργήσουν ως Αρμόδιες Αρχές και ως τέτοιες μπορούν να στείλουν ή να λάβουν αιτήματα πληροφόρησης.

Για περισσότερες πληροφορίες σχετικά με τη λειτουργία του ΙΜΙ μπορείτε να επισκεφθείτε την ιστοσελίδα <https://ec.europa.eu/internal_market/imi-net/index_en.htm> .

C:\Users\mashikalis\Documents\marios\imi\DATA PROTECTION\_TEMPLATES\_PRIVACY NOTTICE\revised\_dp\_29june2023\_IMI\_Παράρτημα Ι\_revised\_new\_el.docx